મુંબઈ, તા. 14 : મધ્ય રેલવેમાં 13 સપ્ટેમ્બર, ગુરુવારે રાત્રે 11.40થી શુક્રવારે વહેલી સવાર સુધી કસારા અને ઉંબરમાલી સ્ટેશનો વચ્ચે ઓવરહેડ વાયરની જાળવણી માટેના કામ દરમિયાન એક આઠ વ્હીલર ટાવર વેગન પાટા પરથી ખડી પડતાં આજે સવારે કલ્યાણ અને કસારા વચ્ચે પરાંની ટ્રેનોનો વ્યવહાર ખોરવાઈ ગયો હતો. ટ્રેનો કલ્યાણથી આસનગાંવ વચ્ચે જ દોડતી હતી. આમ છતાં સવારે ટ્રેનો બંધ થતા ઉશ્કેરાયેલા પ્રવાસીઓએ વાસીંદ ખાતે સવારે 6.05થી 7.55 વાગ્યા સુધી રેલ રોકો આંદોલન કરતાં પરાંની ટ્રેનો માત્ર ટિટવાલા સુધી જ દોડાવવી પડી હતી. સવારે ધસારાના સમયે ટ્રેનવ્યવહાર ખોરવાતા પ્રવાસીઓ હાલાકીમાં મુકાયા હતા.